
	«ΦΩΝΗ ΛΑΟΥ ΕΥΤΖΗ ΘΕΟΥ.
Οι Φωνές της κυπριακής μουσικής παράδοσης»
του Μιχάλη Χατζημιχαήλ
στο Σπίτι της Κύπρου
	[image: image1.jpg]





Το Σπίτι της Κύπρου με τη στήριξη του Υφυπουργείου Πολιτισμού της Κυπριακής Δημοκρατίας διοργανώνει, την Πέμπτη 21 Μαρτίου 2024 και ώρα 19:00 (Ξενοφώντος 2Α, Σύνταγμα), την παρουσίαση του βιβλίου και ψηφιακού δίσκου, «ΦΩΝΗ ΛΑΟΥ ΕΥΤΖΗ ΘΕΟΥ. Οι Φωνές της κυπριακής μουσικής παράδοσης» του Μιχάλη Χατζημιχαήλ. 
Ο ερευνητής, μελετητής και ερμηνευτής, Μιχάλης Χατζημιχαήλ, μετά από καταγραφές και έρευνα 30 χρόνων, για τις Φωνές της κυπριακής μουσικής παράδοσης, έχει εκδώσει το βιβλίο, «ΦΩΝΗ ΛΑΟΥ ΕΥΤΖΗ ΘΕΟΥ» με θέμα τις Φωνές της κυπριακής μουσικής παράδοσης. Καταγράφει όλες τις πληροφορίες που συνέλεξε όλα αυτά τα χρόνια, για την κάθε μια Φωνή ξεχωριστά, αφού η βιβλιογραφία πάνω στο θέμα είναι ανύπαρκτη. Φωνές είναι συγκεκριμένες μελωδίες πάνω στις οποίες οι λαϊκοί ποιητές προσάρμοζαν τους στίχους τους για να τους τραγουδήσουν. Είναι η πρώτη φορά που γίνεται μια τέτοια έκδοση.  Ταυτόχρονα έχει κυκλοφορήσει έναν ψηφιακό δίσκο όπου ο ίδιος με άλλους εννέα κύπριους τραγουδιστές, παλιούς και νέους, τραγουδούν τις Φωνές.

Χαιρετισμό θα απευθύνουν, Ομότιμος Καθηγητής Τμήματος Φιλολογίας του Εθνικού και Καποδιστριακού Πανεπιστημίου Αθηνών, Ανδρέας Βοσκός, ο Ιδρυτής και Πρόεδρος του Κέντρου Ελληνισμού Ιδρύματος Δαμιανού, Δαμιανός Κωνσταντίνου και ο Ερμηνευτής βυζαντινής και παραδοσιακής μουσικής, Μ.Α. Ελληνικής Φιλολογίας, Στέφανος Πελεκανής.
Για το βιβλίο θα μιλήσουν ο μουσικός, ενορχηστρωτής και συνθέτης Γιάννης Σαούλης και ο συγγραφέας της έκδοσης, Μιχάλης Χατζημιχαήλ.
Θα ακολουθήσει μουσικό πρόγραμμα με τον Μιχάλη Χατζημιχαήλ (τραγούδι / λαούτο), τον Στέφανο Πελεκανή (τραγούδι), τον Γιάννη Σαούλη (μαντόλα), την Γκιορκέμ Σαούλη (κανονάκι), τον Σάββα Στεφάνου (βιολί), τον Λευτέρη Χατζημιχαήλ (κρουστά) και τον Αλέξανδρο Σαούλη (τουμπερλέκι).
Συμμετέχει ο Μουσικοχορευτικός Λαογραφικός Όμιλος,  «Η Βούρκα» με χοροδιδάσκαλο τον  Λούη Παναγιώτου.
Σύνδεσμος παρακολούθησης: https://diavlos.grnet.gr/room/1607?eventid=15807
14 Μαρτίου 2024
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.jpg]